Komisijos reglamentas (EEB) Nr. 1496/77
1977 m. liepos 4 d.
dėl valstybių narių bendradarbiavimo tarpusavyje ir su Komisija šilkaverpių sektoriuje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. balandžio 24 d. Tarybos reglamentą (EEB) Nr. 845/72, nustatantį specialias šilkaverpių auginimą skatinančias priemones [1], ypač į jo 4 straipsnį,
atsižvelgdama į 1977 m. balandžio 26 d. Tarybos Reglamentą Nr. 867/77 (EEB) dėl papildomos paramos šilkaverpių sektoriui garantavimo 1977-1978 prekybos metams [2], ypač į jo 5 straipsnį,
kadangi siekiant užtikrinti deramą Reglamentuose (EEB) Nr. 845/72 ir (EEB) Nr. 867/77 minimos paramos sistemos funkcionavimą gaminančioji valstybė narė reguliariai turi perduoti Komisijai tam tikrą informaciją apie produkciją ir šios paramos mokėjimą;
kadangi šiame reglamente numatytos priemonės atitinka Linų ir kanapių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Atsižvelgiant į Reglamento (EEB) Nr. 845/72 2 pastraipos 1 dalyje minimą pagalbą ir papildomą pagalbą, minimą Reglamento (EEB) Nr. 867/77 1 straipsnyje, gaminančioji valstybė narė turi pranešti Komisijai:
1) per mėnesį nuo galutinės prašymo paramai pateikimo datos:
a) apie prašymų paramai, pateiktų per einamuosius prekybos metus, skaičių;
b) apie skaičių kiaušinių dėžučių, kurių atžvilgiu buvo pateikti a punkte minimi prašymai;
c) apie iš šių kiaušinių pagaminamų kokonų kiekį;
2) per mėnesį nuo to, kai buvo atliktas galutinis mokėjimas už pagalbą prekybos metams, skaičių dėžučių, kurioms:
a) buvo suteikta teisė į paramą;
b) teisė į paramą nebuvo pripažinta;
c) jei reikia, teisė į paramą dar nebuvo suteikta.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1977 m. liepos 4 d.